ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2023

# RAPORT DE SPECIALITATE

la proiectul de hotărâre privind închirierea unei suprafețe de teren proprietatea publică a

Municipiului Câmpulung Moldovenesc cu destinația de parcare autovehicule

**INIŢIATOR PROIECT DE HOTÃRÂRE:**

#### Primar, Negură Mihăiță

Analizând proiectul de hotărâre privind închirierea unei suprafețe de teren proprietatea publică a Municipiului Câmpulung Moldovenesc cu destinația de parcare autovehicule, aducem următoarele precizări:

Suprafața de teren care face obiectul prezentului proiect de hotărâre are 2739 mp, este situată în str. Nicolae Bălcescu f.n.. (zona fostului complex BTT) are destinația de parcare și este folosită și în prezent pentru parcarea autovehiculelor. Imobilul are suprafața de 2739 mp, este amenajat ca spații de parcare temporară a autovehiculelor, zone cu spațiu verde și spațiu aferent unei platforme pentru depozitarea selectivă a deșeurilor, și face parte din intravilanul municipiului, aparținând domeniului public al Municipiului Câmpulung Moldovenesc. Acesta se identifică cadastral prin CF 37323 Câmpulung Moldovenesc.

La solicitarea Unik Travel SRL, Consiliul local, în ședința din decembrie 2022, a avizat favorabil închirierea terenului.

Societatea, prin adresa mai sus menționată, solicită închirierea motivând că va pune la dispoziția autorității locale amplasamentul, pentru toate evenimentele organizate.

În documentația de atribuire sunt prevăzute clauze referitoare la disponibilizarea temporară a terenului, în baza unei notificări transmise de primărie.

În aplicarea OUG 57/2019 privind Codul administrativ, cu modificările și completările ulterioare, modalitatea de acordare a închirierii este prin licitație publică.

Destinația amplasamentului închiriat – parcare.

Este prevăzută realizarea de modernizări ale spațiilor, fără alte modificări ale amenajărilor existente, în baza acordului autorității locale.

Închirierea imobilelor disponibile constituie o sursă permanentă și sigură de venituri pentru bugetul local.

Notă: Suprafața de teren, de 2739 mp, nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevată de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**  Istrate Luminița | **Serviciul patrimoniu**  **Șef serviciu,**  Niță Luminița  Nuțescu Elvira |